Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 374

9. évfolyam Célok és feladatok A kilencedik évfolyam megkezdésekor már minden diák (legalább) öt éve tanul idegen nyelvet. Az első idegen nyelven megértik a tanár kéréseit, óravezetését, ismerősek a feladattípusok, órai tevékenységek, motiváltak, bíznak magukban, és néhány alapvető stratégiát már használnak. A második idegen nyelvnél a 9. évfolyam a legfontosabb feladata a motiváció kialakítása. Mivel a legfontosabb nyelvtanulási stratégiák a tanulók számára már ismertek, lehetséges az integrált készségfejlesztés, amely azonban az első félévben még főleg a receptív készségek fejlesztésére összpontosít. Fejlesztési feladatok A tanuló képes rövid és egyszerű idegen nyelvű információt megérteni és adni, interakcióban sikerrel részt venni. Képes a tanárral és társaival a célnyelven együttműködni a nyelvórai feladatok megoldásában. Tud kommunikálni az egyszerű és begyakorolt nyelvi helyzetekben Tisztában van a nyelvtanulás részterületeivel (beszédkészség, olvasásértés, szókincs stb.), kialakulóban vannak nyelvtanulási stratégiái. Kialakul az igény benne, hogy az osztálytermen kívüli idegen nyelvi megnyilvánulásokat (tévéműsorok, újságok stb.) is megpróbálja értelmezni. Tematikai egység

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes